CELEX: 32011R0527
Language: sl
Date: 2011-05-30 00:00:00
Title: Izvedbena uredba Komisije (EU) št. 527/2011 z dne 30. maja 2011 o izdaji dovoljenja za pripravek endo-1,4-β-ksilanaze, ki jo proizvaja Trichoderma reesei MUCL 49755, endo-1,3(4)-β-glukanaze, ki jo proizvaja Trichoderma reesei MUCL 49754, in poligalakturonaze, ki jo proizvaja Aspergillus aculeatus CBS 589.94, kot krmni dodatek za odstavljene pujske (imetnik dovoljenja Aveve NV)  Besedilo velja za EGP

31.5.2011   
            
            
               SL
            
            
               Uradni list Evropske unije
            
            
               L 143/6
            
         IZVEDBENA UREDBA KOMISIJE (EU) št. 527/2011
   z dne 30. maja 2011
   o izdaji dovoljenja za pripravek endo-1,4-β-ksilanaze, ki jo proizvaja Trichoderma reesei MUCL 49755, endo-1,3(4)-β-glukanaze, ki jo proizvaja Trichoderma reesei MUCL 49754, in poligalakturonaze, ki jo proizvaja Aspergillus aculeatus CBS 589.94, kot krmni dodatek za odstavljene pujske (imetnik dovoljenja Aveve NV)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
            
         
               (2)
            
            
               V skladu s členom 7 Uredbe (ES) št. 1831/2003 je bil predložen zahtevek za izdajo dovoljenja za pripravek endo-1,4-β-ksilanaze (EC 3.2.1.8), ki jo proizvaja Trichoderma reesei MUCL 49755, endo-1,3(4)-β-glukanaze (EC 3.2.1.6), ki jo proizvaja Trichoderma reesei MUCL 49754, in poligalakturonaze (EC 3.2.1.15), ki jo proizvaja Aspergillus aculeatus CBS 589.94, kot je opisano v Prilogi. V skladu s členom 7(3) Uredbe (ES) št. 1831/2003 so bili navedenemu zahtevku priloženi zahtevani podatki in dokumenti.
            
         
               (3)
            
            
               Zahtevek zadeva izdajo dovoljenja za pripravek iz Priloge kot krmni dodatek za odstavljene pujske in njegovo uvrstitev v kategorijo dodatkov „zootehnični dodatki“.
            
         
               (4)
            
            
               Evropska agencija za varnost hrane (v nadaljnjem besedilu: Agencija) je v svojih mnenjih z dne 8. julija 2009 (2) in 2. februarja 2011 (3) navedla, da pripravek iz Priloge v predlaganih pogojih uporabe nima škodljivega vpliva na zdravje živali in potrošnikov ali okolje ter da ta dodatek lahko morebiti poveča telesno težo ter razmerje krme pri ciljnih vrstah. Agencija meni, da ni potrebe po posebnih zahtevah v zvezi s poprodajnim nadzorom. Potrdila je tudi poročilo o analitski metodi krmnega dodatka, ki ga je predložil referenčni laboratorij za krmne dodatke, ustanovljen z Uredbo (ES) št. 1831/2003.
            
         
               (5)
            
            
               Ocena pripravka iz Priloge kaže, da so pogoji za izdajo dovoljenja iz člena 5 Uredbe (ES) št. 1831/2003 izpolnjeni. Zato je treba dovoliti uporabo tega pripravka, kot je določeno v Prilogi k tej uredbi.
            
         
               (6)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek iz Priloge, ki spada v kategorijo dodatkov „zootehnični dodatki“ in funkcionalno skupino „pospeševalci prebavljivosti“, se dovoli kot dodatek v prehrani živali v skladu s pogoji iz navedene priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 30. maja 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  The EFSA Journal (2009) 1186, 1–17.
   
      (3)  EFSA Journal (2011); 9(2):2010.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  Enote aktivnosti/kg popolne krmne mešanice z vsebnostjo vlage 12 %
               
            
                  
                     Kategorija zootehničnih dodatkov. Funkcionalna skupina: pospeševalci prebavljivosti
                  
               
            
                  4a 14
               
               
                  Aveve NV
               
               
                  
                               
                           
                           
                              endo-1,4-β-ksilanaza
                              EC 3.2.1.8
                           
                        
                               
                           
                           
                              endo-1,3(4)-β-glukanaza
                              EC 3.2.1.6
                           
                        
                               
                           
                           
                              poligalakturonaza
                              EC 3.2.1.15
                           
                        
               
                  
                               
                           
                           
                              
                                 Sestava dodatka
                              
                              Pripravek endo-1,4-β-ksilanaze (EC 3.2.1.8), ki jo proizvaja Trichoderma reesei (MUCL 49755), endo-1,3(4)-β-glukanaze (EC 3.2.1.6), ki jo proizvaja Trichoderma reesei (MUCL 49754), in poligalakturonaze (EC 3.2.1.15), ki jo proizvaja Aspergillus aculeatus (CBS 589.94), z najmanjšo aktivnostjo:
                              
                                           
                                       
                                       
                                          v trdni obliki:
                                          
                                                       
                                                   
                                                   
                                                      endo-1,4-β-ksilanaze: 21 400 XU (1)/g
                                                   
                                                
                                                       
                                                   
                                                   
                                                      endo-1,3(4)-β-glukanaze: 12 300 BGU (2)/g
                                                   
                                                
                                                       
                                                   
                                                   
                                                      poligalakturonaze: 460 PGLU (3)/g
                                                   
                                                
                                    
                                           
                                       
                                       
                                          v tekoči obliki:
                                          
                                                       
                                                   
                                                   
                                                      endo-1,4-β-ksilanaze: 10 700 XU/g
                                                   
                                                
                                                       
                                                   
                                                   
                                                      endo-1,3(4)-β-glukanaze: 6 150 BGU/g
                                                   
                                                
                                                       
                                                   
                                                   
                                                      poligalakturonaze: 230 PGLU/g.
                                                   
                                                
                                    
                        
                               
                           
                           
                              
                                 Lastnosti aktivne snovi
                              
                              endo-1,4-β-ksilanazo (EC 3.2.1.8)
                              proizvaja Trichoderma reesei, endo-1,3(4)-β-glukanazo (EC 3.2.1.6) proizvaja Trichoderma reesei in poligalakturonazo (EC 3.2.1.15) proizvaja Aspergillus aculeatus
                              
                           
                        
                               
                           
                           
                              
                                 Analitska metoda
                                  (4)
                              
                              Lastnosti aktivnih snovi v dodatku in krmi:
                              
                                          —
                                       
                                       
                                          kolorimetrična metoda merjenja vodotopnega barvila, ki se zaradi delovanja endo-1,4-β-ksilanaze sprosti iz navzkrižno vezanega substrata pšenice in arabinoksilana,
                                       
                                    
                                          —
                                       
                                       
                                          kolorimetrična metoda merjenja vodotopnega barvila, ki se zaradi delovanja endo-1,3(4)-β-glukanaze sprosti iz navzkrižno vezanega substrata ječmenovega betaglukana,
                                       
                                    
                                          —
                                       
                                       
                                          viskozimetrična metoda, ki temelji na zmanjšanju viskoznosti, ki jo povzroči delovanje poligalakturonaze na substrat, ki vsebuje pektin (polimetilgalakturonska kislina).
                                       
                                    
                        
               
                  pujski (odstavljeni)
               
               
                   
               
               
                  
                               
                           
                           
                              endo-1,4-β-ksilanaza: 2 140 XU
                           
                        
                               
                           
                           
                              endo-1,3(4)-β-glukanaza: 1 230 BGU
                           
                        
                               
                           
                           
                              poligalakturonaza: 46 PGLU
                           
                        
               
                  —
               
               
                  
                              1.
                           
                           
                              V navodilih za uporabo dodatka in premiksa je treba navesti temperaturo skladiščenja, rok trajanja in obstojnost pri peletiranju.
                           
                        
                              2.
                           
                           
                              Za pujske (odstavljene) do 35 kg.
                           
                        
                              3.
                           
                           
                              Za uporabo v krmnih mešanicah, bogatih z neškrobnimi polisaharidi.
                           
                        
               
                  20. junij 2021
               
            
         (1)  1 XU je količina encima, ki sprosti 1 mikromol reduktivnih sladkorjev (ekvivalenti ksiloze) iz ksilana ovsenih plev na minuto pri 50 °C in pH 4,8.
      
         (2)  1 BGU je količina encima, ki sprosti 1 mikromol reduktivnih sladkorjev (ekvivalenti celobioze) iz β-glukana ječmena na minuto pri 50 °C in pH 5,0.
      
         (3)  1 PGLU je količina encima, ki sprosti 1 mikromol reduktivnih sladkorjev (ekvivalenti glukoze) iz polimetilgalakturonske kisline (substrat, ki vsebuje pektin) na minuto pri 35 °C in pH 4,8.
      
         (4)  Podrobnosti o analitskih metodah so na voljo na naslednjem naslovu referenčnega laboratorija: http://irmm.jrc.ec.europa.eu/EURLs/EURL_feed_additives/Pages/index.aspx.